Հաշվետվություն

տեղեկատվության և հասարակայնության հետ կապերի բաժնի 2017 թվականի կատարած աշխատանքների մասին

 2017 թվականի ընթացքում տեղեկատվության և հասարակայնության հետ կապերի բաժինը շարունակել է լուսաբանել ՀՀ Տավուշի մարզպետի և մարզպետարանի աշխատանքները՝ նպատակ ունենալով ապահովել գործունեության հանրային իրազեկումն ու թափանցիկությունը: Տավուշի մարզպետարանի կայքում ըստ համապատասխան բաժինների և էջերի տեղադրվել են պարտադիր հրապարակման ենթակա ամբողջ տեղեկատվությունը, մարզպետարանի գործունեությանն առնչվող նորությունները:

 Տավուշի մարզպետի 1-ին մամուլի ասուլիսը կայացել է սեպտեմբերի 29-ին Տավուշի մարզպետարանում: Երկրորդը, որ կլինի 2017-ի տարեկան ամփոփիչ ասուլիսը՝ նախատեսվում է անցկացնել փետրվարի 1-ին օրերին՝ 2017 թվականի կատարած աշխատանքների ամփոփ հաշվետվության հրապարակմանը զուգահեռ: Ասուլիսի մասին նախապես տեղեկատվություն է տրվում մարզպետարանի պաշտոնական կայքում: Ասուլիսին մասնակցում են մարզային լրատվամիջոցների ներկայացուցիչները, ինչպես նաև հանրապետական լրատվամիջոցների մարզային թղթակիցները, այդ թվում <<Առավոտ>>, <<Ժողովուրդ>> թերթերի, Հ1, <<Արմենիա>>, <<Շանթ>> հեռուստաընկերությունների լուրերի բաժինների թղթակիցները:

 Բանավոր հարցումները եղել են բազմաթիվ, իսկ գրավոր հարցում ԶԼՄ-ներից, ՀԿ-ներից և այլ կազմակերպություններից եղել են 46-ը, որոնց բոլորին օրենքով սահմանված ժամկետներում տրվել են պատասխաններ: Անպատասխան մնացած հարցումներ չկան:

 2017 թվականի ընթացքում մարզպետարանում անց է կացվել մարզխորհրդի 4 նիստ/ ապրիլի 26-ին, հուլիսի 27-ին, հոկտեմբերի 13-ին և դեկտեմբերի 27-ին/, որոնց օրակարգի մասին նախապես տեղադրվել է տեղեկատվություն կայքում, իսկ կայանալուց հետո հրապարակվել են նաև դրանք լուսաբանող նյութերը:

 Տարվա ընթացքում Տավուշի մարզպետարանի կայքում պարտադիր հրապարակվել են Տավուշի մարզպետի ընդունած որոշումներն ու կարգադրությունները, մարզպետի, մարզպետարանի աշխատակազմի ստորաբաժանումների ղեկավարների հաշվետվությունները: Կայքում տեղադրվել են նաև մարզպետարանի գործունեության տարեկան ծրագրերը:

 Կայքի համապատասխան բաժինում տեղ են գտել և հրապարակվել են նաև բոլոր համայնքների ավագանիների ընդունած որոշումները:

Կայքի նորությունների բաժինը գրեթե ամեն օր թարմացվել է, որտեղ տեղ են գտել մարզպետարանի գործունեությունը լուսաբանող մամուլի հաղորդագրությունները: Այդպիսով, 2017 թվականի ընթացքում կայքում տեղադրվել է 292 մամուլի հաղորդագրություն: 2017-ի ընթացքում մարզպետարանի տեղեկատվության և հասարակայնության հետ կապերի բաժինը կայքի մամուլի հաղորդագրությունները տարածել է նաև տարբեր սոցիալական ցանցերի միջոցով, ինչն ապահովում է առավել մեծ տեղեկացվածություն:

 Հանրային իրազեկում ապահովելու նպատակով մարզպետարանի աշխատակազմի տեղեկատվության և հասարակայնության հետ կապերի բաժինը համագործակցել է զանգվածային լրատվության միջոցների, հասարակական կազմակերպությունների հետ:

 Համագործակցությունը եղել է և թղթակիցների միջոցով, և անմիջական աշխատանք է տարվել նաև համապատասխան խմբագրության հետ: Կազմակերպվել են մարզպետի, մարզպետի տեղակալների, մարզպետարանի ստորաբաժանումների ղեկավարների հարցազրույցները տարբեր լրատվամիջոցներով, տրվել են սպառիչ պատասխաններ ԶԼՄ-ների կողմից բարձրացրած հարցերին, ապահովվել են համապատասխան տեղեկատվությամբ: